પ્રતીકાત્મક તસવીર

આ શબ્દો છે ગુજરાતમાં સજાતીય લગ્ન કરનારાં બે મહિલા પોલીસ કૉન્સ્ટેબલના. 

ગુજરાતના મહીસાગર જિલ્લાના એક નાનકડા પોલીસ સ્ટેશનમાં કામ કરતાં આ બન્ને મહિલા પોલીસ કૉન્સ્ટેબલોની જિંદગી અજબની છે. 

આ બંને સૌરાષ્ટ્ર અને મધ્ય ગુજરાતનાં ગામોમાંથી આવે છે. ગામમાં એમણે પુરુષોનું વર્ચસ્વ જ જોયું હતું. ત્યારથી એમણે વિચાર્યું કે પુરુષો કરે એવું કામ મહિલા કેમ ના કરી શકે? એટલે એમણે નાનપણથી પોલીસવિભાગમાં જવાનું નક્કી કર્યું. બન્નેએ ખૂબ મહેનત કરી અને પોલીસકર્મી બન્યાં પણ ખરાં. 

સંતરામપુરનાં છેવાડાનાં ગામથી આવતાં પાયલ અને સૌરાષ્ટ્રનાં છેવાડાનાં ગામમાંથી આવતાં કંચન પોલીસની નોકરીમાં જોડાયાં સુધી એકબીજાથી અજાણ હતાં. 

તાલીમમાં થઈ મુલાકાત

પ્રતીકાત્મક તસવીર

એમની તાલીમ વર્ષ  2017માં સુરતમાં હતી ત્યારે બીજી મહિલાઓની સાથે તેઓ બંને પણ ટ્રેનિંગમાં આવ્યાં હતાં. શરૂઆતમાં બંનેને ગામડાંનાં ગણી બીજાં કર્મીઓ તેમની નજીક આવતાં અચકાતાં. 

બન્નેને તાલીમ દરમિયાન એક જ ઓરડો મળ્યો હતો. દિવસભરની તાલીમ બાદ બન્ને રૂમમાં ભેગાં થતાં અને એ રીતે ધીમેધીમે બંનેની દોસ્તી થઈ. 

એકબીજાનાં પરિચય અંગે વાત કરતાં પાયલે બીબીસી સાથેની વાતચીતમાં કહ્યું,  

"તાલીમ દરમિયાન રાત્રે અમે ભેગાં થતાં ત્યારે એકબીજાનાં શોખની, પસંદ- નાપસંદની વાતો કરતાં.  એમાં અમે બંને સારા મિત્રો બની ગયાં. કંચન મારી કાળજી રાખતી અને હું એની કાળજી રાખતી. એ વખતે અમને એકબીજા માટે કોઈ આકર્ષણ નહોતું, માત્ર દોસ્તી હતી."

"એ મારાં કપડાં ધોઈ આપે તો હું રસોઈ કરી નાખું. એમ દોસ્તી ગાઢ બનતી ગઈ. તાલીમ પછી અમે એકબીજાને મળતાં રહેવાનું નક્કી કર્યું. અને એકબીજાને ફોનનંબરની આપ-લે કરી.  તાલીમ પૂરી થઈ અને પોસ્ટિંગ થવાનું હતું, અમે બંને પ્રાર્થના કરતાં હતાં કે અમારું પોસ્ટિંગ એક જ ગામમાં થાય તો સારું અને બન્નેનું સુરતમાં પોસ્ટિંગ થયું."

સુરતમાં થયો પ્રેમ

પ્રતીકાત્મક તસવીર

વાતમાં વચ્ચેથી જ જોડાઈને કંચને ઉમેર્યું, "અમે બંનેએ એક જ કવાર્ટરમાં રહેવાનું નક્કી કર્યું. જો એની નાઇટ ડ્યૂટી હોય તો હું ઘરનું બધું કામ સાંભળું અને મારી નાઈટ ડ્યૂટી હોય તો એ ઘરનું બધું કામ સાંભળી લેતી." 

"એક દિવસ અમે વાત-વાતમાં પુરુષો વિષે વાત કરતાં હતાં ત્યારે પાયલે કહ્યું કે આપણને નાનપણથી શિખવાડવામાં આવ્યું છે કે પુરુષ વગર ન જિવાય. પણ આપણે તો પુરુષ વગર જીવી શકીએ છીએ. આપણે બંને સ્ત્રી હોવા છતાં એકબીજાનો સહારો બની શકીએ છીએ. મને પણ... \n\nમને ઉપરના લેખ માટે સારું શીર્ષક આપો.
ગુજરાતનાં બે મહિલા પોલીસકર્મીની એકબીજા સાથે પ્રેમ અને લગ્ન સુધીની કહાણી